Holmenkollmarsjen 2026
2025-09-20 00:00 - 2029-12-02 23:59 (Europe/Oslo) | holmenkollen, Kongeveien 40, Oslo, Oslo, 0747, Norway
Delta i Holmenkollmarsjen 2026 gjennom Aktiv mot kreft!
Vil du oppleve noe av det fineste Nordmarka har å by på, samtidig som du får høy puls for en god sak? Meld deg på Holmenkollmarsjen gjennom Aktiv mot kreft, og bli med på et av vinterens høydepunkter.
Holmenkollmarsjen passer for alle. Her finner du både de mest ivrige som ønsker å seedes til Birkebeinerrennet og de som vil oppleve gleden og mestringen ved å gå et renn i sitt eget tempo.
Nytt av året: Fullmarsjen på 52 km blir en del av Ski Classics Challengers, noe som betyr at eliteløpere kan samle poeng til Ski Classics-serien. For deg som deltaker gir dette en spesiell mulighet til å gå i samme trasé som noen av verdens beste langløpere, men på ditt eget nivå.
Du kan velge mellom tre distanser:• 52 km• 29 km• 17 km, som er Ungdomsmarsjen og samtidig åpen som trimklasse for alle over 16 år
Når du melder deg på gjennom Aktiv mot kreft går hele startkontingenten direkte til vårt arbeid. Ta med en venn, kollega eller et familiemedlem og bli med på et av vinterens store høydepunkter i Holmenkollen 14. februar.
Tusen takk til Skiforeningen for at vi får være deres veldedige samarbeidspartner.

Birkebeinerløpet 2026
2025-09-20 00:00 - 2029-12-02 23:59 | Lillehammer
Delta i Birkebeinerløpet 2026 gjennom Aktiv mot kreft
Vil du oppleve Norges største terrengløp? Meld deg på Birkebeinerløpet 2026 gjennom Aktiv mot kreft og støtt vårt arbeid. Når du melder deg på direkte gjennom oss, går en stor del av startkontingenten til Aktiv mot kreft.
Velg din distanse og få opp pulsen for en god sak i 2026:

HalvBirken 12 km
Birkebeinerløpet
Birken Fjellmaraton
UltraBirken
Birken Aktiv mot kreft-løpet 7,5 km

Birken Aktiv mot kreft-løpet – et ekstra spesielt løp
Birken Aktiv mot kreft-løpet (7,5 km) er et litt ekstra spesielt løp. Her har du start og mål på samme sted som både HalvBirken og Birkebeinerløpet, slik at du får oppleve den unike Birken-stemningen fullt ut.
Samtidig går en enda større del av startkontingenten direkte til Aktiv mot kreft.
Tusen takk til Birken for at vi får være deres veldedige samarbeidspartner.

Birkebeinerrittet 2026
2025-09-20 00:00 - 2029-12-02 23:59 | Lillehammer
Delta i Birkebeinerrittet 2026 gjennom Aktiv mot kreft
Vil du oppleve Norges største terrengsykkelritt? Meld deg på Birkebeinerrittet 2026 gjennom Aktiv mot kreft og støtt vårt arbeid. Når du melder deg på direkte gjennom oss, går en stor del av startkontingenten til Aktiv mot kreft.
Velg din distanse og bli med på en naturopplevelse du sent vil glemme:

Birkebeinerrittet
HalvBirken
GravelBirken
TurBirken
UltraBirken

Tusen takk til Birken for at vi får være deres veldedige samarbeidspartner!

Oslo Maraton 2026
2026-09-12 00:00 - 23:59 | Oslo
Delta i Oslo Maraton 2026 gjennom Aktiv mot kreft
Meld deg på Oslo Maraton 2026 gjennom Aktiv mot kreft og støtt vårt arbeid. Når du melder deg på direkte gjennom oss, går nesten hele startkontingenten til Aktiv mot kreft.
Velg din distanse – 10 km, halvmaraton eller maraton, og få høy puls for en god sak i 2026.
Pris som gjelder så lenge det er ledige plasser på de ulike distansene
10 km: kr 1 25021 km: kr 1 650 (Vi gjør oppmerksom på at halvmaraton nå er utsolgt og prisen lenger ned vil gjelde for denne distansen)42 km: kr 2 000 (Vi gjør oppmerksom på at maraton nå er utsolgt og prisen lenger ned vil gjelde for denne distansen)
Nytt av året: Dersom en distanse blir utsolgt i Oslo Maraton, vil prisene automatisk justeres. Dette skyldes at våre kostnader per startnummer øker betydelig når en distanse er utsolgt. For å sikre at vi fortsatt oppnår et overskudd, må prisene derfor justeres i tråd med endringene i våre kostnader.
Pris som gjelder dersom en distanse er utsolgt
10 km: kr 2 00021 km: kr 3 00042 km: kr 3 850
Merk: Ved eventuelle endringer av navn eller deltaker i etterkant vil det kommet et endringsgebyr på kr 200.
Vi er utrolig stolte av å være veldedig samarbeidspartner til Oslo Maraton, og vi setter stor pris på at de ser verdien i vårt viktige arbeid.

New York City Marathon 2026
2026-11-01 00:00 - 23:59 | New York
New York City Marathon 2026
Verdens kuleste maraton
Bli med Aktiv mot kreft og løp verdens kuleste maraton i 2026! TCS New York City Marathon er et minne for livet: 42,195m gjennom alle fem bydeler i New York City og med 2,5 millioner tilskuere rundt løypa som heier deg fram. I tillegg får du muligheten til å delta på en rekke aktiviteter i regi av Aktiv mot kreft under oppholdet i New York.
For mange er New York City Marathon det løpet som henger høyest. Skal man bare løpe en maraton i sitt liv, er det New York som gjelder. Å være en av de rundt 60.000 som tidlig en søndag i november starter dagen på Staten Island og drar av gårde over Verrazano-Narrows Bridge til lyden av Frank Sinatras «New York, New York» som runger over høyttaleren er en magisk opplevelse. Løpet går igjennom alle fem bydelene i New York. Her får deltagere oppleve et folkehav og en folkefest uten sidestykke. Amerikanerne kan heie, de kan juble og de skaper en fantastisk stemning. Løperne har følelsen av å bli løftet frem alle de 42 km.
Når man løper for et veldedig formål betyr innsatsen din noe for flere enn deg selv. Aktiv mot kreft er en av de offisielle veldedige samarbeidspartnerne til New York maraton. Det betyr at dersom du løper for Aktiv mot kreft får du ikke bare en opplevelse for livet, men du bidrar også til det arbeidet stiftelsen gjør – vi jobber blant annet for å etablere Pusterom på sykehus i Norge. Pusterom er et trenings- og aktivitetssenter som tilbyr persontilpasset trening til kreftpasienter før, under og etter behandling. Det finnes 21 Pusterom i Norge, og målet er å åpne ytterligere 10 Pusterom de kommende årene. De som løper New York maraton med Aktiv mot kreft er med og støtter stiftelsens arbeid.
Vi håper du blir med oss på tur i 2026.
Klikk her for å se informasjonsdokumentet med vilkårene for turen.
For påmelding eller mer info – fyll ut skjema under så tar vi kontakt med deg (Merk: dette skjemaet er ikke en offisiell påmelding, kun forespørsel om plass)

← Tilbake Takk for din tilbakemelding. ✨

Navn(nødvendig)

E-post(nødvendig)

Telefon

Melding

Send inn

Δ

Lurer du på hvordan det er å løpe gjennom New Yorks gater? Se Madspusseropp sin opplevelse her:

Program for Aktiv mot krefts tur til New York
(endringer kan forekomme)
Torsdag 29.10.2026
Avreise med direkte fly fra Gardermoen til Newark.
Fredag
Løpetur til Central Park på morgenen. Oppmøte New York Hilton Midtown Hotel. (Her bor de som bestiller pakkereise gjennom Aktiv mot kreft)
Tur til Expo for startnummerhenting.
Besøk på Memorial Sloan Kettering Cancer Centre og Dr. Lee Jones lab.
Lørdag
Felles samling med siste info / tips
Resten av dagen til fri benyttelse.
Søndag – TCS NYC Marathon!
Oppmøte i hotellets lobby tidlig på morgenen. Frokostposer blir utlevert i lobbyen på hotellet. Aktiv mot kreft ordner felles transport til start. Bussen går ca kl 06:00.
På Søndag kveld middag og feiring på restaurant.
Mandag
Sove, shoppe, gå baklengs ned trappene og nyte New York.
Transport med egen buss fra hotellet til Newark på ettermiddagen og avreise med direkte fly på kvelden.
Tirsdag
Ankomst Oslo Gardermoen tirsdag morgen.

View this post on Instagram
